cyanic-selkie/wikianc huggingface dataset:
বার্নাট মেত্‌জে
প্রথমদিককার সাহিত্য এবং অনুবাদ
১৩৮১ সালে বার্নাট মেত্‌জে দ্য বুক অব ফরচুন অ্যান্ড উইসডম বইটি রচনা করেন। এটি এক ধরনের রূপক কবিতা ছিল যার প্রথম আট পদ্যাংশ মধ্যযুগীয় অনুবাদের মতন করে ঐশ্বরিক দূরদর্শিতার উপর প্রশ্ন করে। এখানে রূপকভাবেই ভাগ্য নামের দ্বীপে গিয়ে তিনি জানতে পারেন যে সৃষ্টিকর্তা দুর্ভাগ্যকে পাঠান এক ধরনের পরীক্ষা হিসেবে, যা মানুষের নিরীহতা এবং গুণাবলীকে বের করে আনে।
তিনি ডেকামেরনের শেষ উপন্যাস ওয়াল্টার অ্যান্ড গ্রীসিল্ডার অনুবাদও করেছিলেন। এটি ছিল মধ্যযুগীয় সাহিত্যের অন্যতম সেরা কাজ, যদিও বার্নাট মেত্‌জে দ্য গ্রীসিল্ডার লাতিন অনুবাদ পেট্র্যার্খ থেকে অনুবাদ করেছিলেন। তিনিই প্রথম কাতালান হিসেবে এর অনুবাদ করেন।
সাহিত্যকর্ম
thumbnail|right|লো সোমনি (১৮৯১) গ্রন্থের প্রচ্ছদ।
লো সোম্‌নি
তার শ্রেষ্ঠ কাজ ছিল ১৩৯৯ সালে লেখা লো সোম্‌নি (বাংলা ভাষায় অর্থঃ স্বপ্ন)। জেল থেকে ছাড়া পাবার অল্পকিছুকাল পরেই তিনি এর রচনা করেন। এখানে প্রথম জনের প্রায়শ্চিত্তমূলক কাহিনী বিধৃত হয়েছে।
এখানে স্বপ্নের মধ্যেই একজন চিকিৎসক লেখক এবং প্রথম জনের ভূতের মধ্যে কথা বলেন। মূলত উত্তম পুরুষে লেখা এই গ্রন্থে চিকিৎসক প্রথম কাতালান ধর্মনিরপেক্ষ বুদ্ধিজীবীদের প্রতিনিধিত্ব করেন যারা ব্যক্তিগত সম্মানরক্ষার জন্য লিখে থাকেন।
অপরাধজগতের বর্ণনায় এখানে দান্তের বিবরণ ব্যবহৃত হয়েছে এবং সেইসাথে পশ্চিমা বিভেদের প্রতি উদ্বিগ্ন চিন্তা প্রকাশিত হয়েছেন। কারণ এখানে বলা হয় যে ক্রিস্টেন্ডমের রাজারা বিভেদের শুরু থেকে এই বিষয়ে কোন প্রকার ভাবনা-চিন্তা করেননি। তাই পরবর্তীকালে আরাগনের প্রথম জেমস এবং পিটারকে এই সমস্যার শেষ পর্যন্ত প্রায়শ্চিত্ত করে যেতে হয়েছে।
জতুগৃহ (উপন্যাস)
জতুগৃহ সুবোধ ঘোষের প্রখ্যাত উপন্যাস। উপন্যাসটি অবলম্বনে একাধিক চলচ্চিত্র নির্মিত হয়েছে। পশ্চিমবঙ্গে তপন সিংহ ঐ নামে এবং বোম্বেতে হিন্দীতে একটি ছবি নির্মিত হয় 'ইজাজাত' নামে যার পরিচালনায় ছিলেন গুলজার।
তাছাড়া মহাভারত-এ জতুগৃহ বলতে বোঝায় সেই গৃহ যেখানে পঞ্চপান্ডব ও কুন্তীকে জ্বলন্ত দগ্ধ করার জন্য দুর্যোধন পক্ষ ঘি ও অন্যান্য দাহ্য বস্তু দিয়ে নির্মাণ করে। কিন্তু দুর্যোধনের চক্রান্ত ব্যর্থ করে বেঁচে আসেন পঞ্চপান্ডব এবং পরিবর্তে পুড়ে ছাই হয় এক নিষাদী ও তার পাঁচ পুত্র সন্তান।
অনেক সময় জ্বালা-যন্ত্রণার উপমা হিসেবে সাহিত্যে এই জগতকে জন্তুগৃহের সাথে তুলনা করা হয়।
সুপার হাঙ্গামা
সুপার হাঙ্গামা হচ্ছে একটি ভারতীয় শিশুতোষ টেলিভিশন চ্যানেল যেটার মালিক হচ্ছে স্টার ইন্ডিয়া, দ্য ওয়াল্ট ডিজনি কোম্পানি ইন্ডিয়ার একটি সংস্থা। এটিতে বেশিরভাগ ৬ থেকে ১৭ বছরের দর্শকদের জন্য অ্যাকশন-অ্যাডভেঞ্চার কার্টুন প্রচারিত হয়। এটি "মার্ভেল এইচকিউ" এর নামে সম্প্রচার শুরু করে ২০০৫ সালের ২১ ফেব্রুয়ারিতে, ডিজনি এক্সডির ভারতীয় ফিডকে পাল্টিয়ে, এবং সেই চ্যানেলটি সুপার হাঙ্গামার নামে পরিবর্তন করা হ​য় ২০০৮ সালের ১৫ মার্চে । মার্ভেল এইচকিউ হচ্ছে মুল যুক্তরাষ্ট্রভিত্তিক ডিজনি এক্সডির ভারতীয় সমকক্ষ চ্যানেল, এবং হাঙ্গামা টিভির ভ্রাতৃপ্রতিম চ্যানেল।
ইতিহাস
২০১৯ সালের ২০ জানুয়ারিতে ডিজনি এক্সডির ভারতীয় ফিডকে পাল্টিয়ে মার্ভেল এইচকিউ এর নামে সম্প্রচার শুরু করে সুপার হাঙ্গামা। ডিজনি ইন্ডিয়া মার্ভেলকে একটি পপ কালচারের ফেনোমেনন মনে করে এটির নিবেদিত একটি চ্যানেলের উদ্বোধন করে। উদ্বোধনের পরেই মার্ভেলের থেকে চারটি অনুষ্ঠান প্রচারিত করা হয়। মার্চ ২০১৯ এ মার্ভেলের আরো কয়েকটি অ্যানিমেটেড অনুষ্ঠান প্রচারিত হয়। মার্ভেলের অনুষ্ঠান ছাড়া পোকেমন এবং বেইব্লেড সহ আরো অন্যান্য অনুষ্ঠান প্রচারিত করে।
২০২১ সালের ১৮ অক্টোবরে ডিজনি ইন্ডিয়া ঘোষণা দেন যে ১১ ডিসেম্বর মার্ভেল এইচকিউকে 'সুপার হাঙ্গামা' নামে পরিবর্তন করা হবে। কিন্ত ৩০ নভেম্বরে পরিবর্তনটির তারিখ পিছিয়ে দেওয়া হয়। ২০২২ সালের ২৪ ফেব্রুয়ারিতে ঘোষণা দেওয়া হ​য় যে মার্ভেল এইচকিউ সুপার হাঙ্গামাতে পরিবর্তন হবে ১ মার্চে। মার্ভেল এইচকিউতে শেষ প্রচারিত অনুষ্ঠান ছিলো বেব্লেড: মেটাল ফিঊশনের একটি পর্ব​, যে অনুষ্ঠানটি, বিদ্রূপাত্মক ভাবে, সুপার হাঙ্গামার প্রথম প্রচারিত অনুষ্ঠান ছিলো পরিবর্তনের পরে।
ফ্রোজেন (গান)
ফ্রোজেন আমেরিকান সঙ্গীত শিল্পী ম্যাডোনা-এর সপ্তম অ্যালবাম রে অব লাইট-এর একটি গান। এই গানটি ২৩শে ফেব্রুয়ারি ১৯৯৮ মুক্তি পায়। মুক্তির পরে গানটি নিয়ে সঙ্গীত সমালোচকরা অনেক সমালোচনা করেছেন। বেশিরভাগ ক্ষেত্রেই গানটি প্রশংসিত হয়েছে। গানটি বাণিজ্যিকভাবেও অনেক সাফল্য লাভ করেছে।
রচনা এবং ইতিহাস
ফ্রোজেন গানটি ম্যাডোনা তার সহযোগীদের সাথে যৌথভাবে লিখেছেন। গানটি ধারণ করা হয় ১৯৯৮ সালের জানুয়ারিতে ক্যালিফোর্নিয়ায়। তবে গানটি মুক্তি পায় ২৩ ফেব্রুয়ারি ১৯৯৮ তারিখে। কিন্তু মুক্তির এক মাস আগেই গানটির একটি অসম্পূর্ণ এবং অমিমাংসিত ভিডিও ইন্টারনেটে বের হয়ে যায়। ম্যাডোনা গানটি অনেক স্থানে সরাসরি অভিনয়ও করেছেন। তিনি সর্বপ্রথম ফ্রোজেন গানটি সরাসরি অভিনয় করেন সান রিমো মিউজিক ফেস্টিবলে ১৯৯৮ সালের জানুয়ারিতে, গানটি মুক্তি পাওয়ার আগেই।
মার্টিন হ্যানলি
মার্টিন অ্যান্ড্রু হ্যানলি (Martin Hanley; জন্ম: ১০ নভেম্বর, ১৯১৮ - মৃত্যু: ২ জুন, ২০০০) কেপ প্রদেশের আলিওয়াল নর্থ এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯৪০-এর দশকের শেষদিকে অত্যন্ত সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর দক্ষিণ আফ্রিকান ক্রিকেটে ওয়েস্টার্ন প্রভিন্স ও বর্ডার দলের প্রতিনিধিত্ব করেন। দলে তিনি মূলতঃ ডানহাতে অফ ব্রেক বোলিং করতেন। এছাড়াও, ডানহাতে নিচেরসারিতে ব্যাটিং করতেন মার্টিন হ্যানলি।
আন্তর্জাতিক ক্রিকেট
১৯৪৮-৪৯ মৌসুমে ইংল্যান্ড দল দক্ষিণ আফ্রিকা গমন করে। জর্জ মানের নেতৃত্বাধীন ইংরেজ দলের বিপক্ষে খেলেন। এ সিরিজের তৃতীয় টেস্টে নিজস্ব একমাত্র খেলায় অংশ নিয়েছিলেন। টাফটি মান ও অ্যাথল রোয়ানের পর দলের তৃতীয় স্পিন বোলার ছিলেন তিনি। খেলায় তিনি একটিমাত্র উইকেট লাভ করেছিলেন। পরের খেলায় লেগ স্পিনার ফিশ মার্কহামকে তার স্থলাভিষিক্ত করা হয়।
ব্যক্তিগত জীবন
তার ভ্রাতৃষ্পুত্র রুপার্ট হ্যানলি দক্ষিণ আফ্রিকার উপর আন্তর্জাতিক নিষেধাজ্ঞাকালীন সময়ে অন্যতম সেরা ফাস্ট বোলার হিসেবে পরিগণিত হয়েছিলেন। ১৯৮৩-৮৪ মৌসুমে লরেন্স রো’র নেতৃত্বাধীন ওয়েস্ট ইন্ডিজ একাদশের বিপক্ষে দুইটি চারদিনের খেলায় অংশ নিয়েছিলেন।
ব্যক্তিগত জীবনে বিবাহিত ছিলেন তিনি। বিশপকোর্টে নিজগৃহে আকস্মিকভাবে হৃদযন্ত্রক্রীয়ায় আক্রান্ত হন। ২ জুন, ২০০০ তারিখে ৮১ বছর বয়সে কেপ প্রদেশের কেপ টাউন এলাকায় মার্টিন হ্যানলি’র দেহাবসান ঘটে। মৃত্যুকালে স্ত্রী ও তিন পুত্র সন্তান রেখে যান।
তিতুমীর এক্সপ্রেস
তিতুমীর এক্সপ্রেস (ট্রেন নং-৭৩৩/৭৩৪) বাংলাদেশ রেলওয়ে পরিচালিত একটি আন্তঃনগর ট্রেন। ট্রেনটি বাংলাদেশের রাজশাহী থেকে চিলাহাটি রেলওয়ে স্টেশন এর মাঝে যাতায়ত করে।ট্রেনটি যাত্রাপথে রাজশাহী, নাটোর, নওগাঁ, বগুড়া, জয়পুরহাট, দিনাজপুর  এবং নীলফামারী জেলা অতিক্রম করে।
সময়সূচি
(বাংলাদেশ রেলওয়ের সময়সূচী পরিবর্তনশীল। বাংলাদেশ রেলওয়ের অফিসিয়াল ওয়েবসাইটে গিয়ে সর্বশেষ সময়সূচী যাচাই করার জন্য অনুরোধ করা হলো। নিম্নোক্ত সময়সূচীটি বাংলাদেশ রেলওয়ের ৫২তম সময়সূচী অনুযায়ী, যা ২০২০ সালের ১০ই জানুয়ারি হতে কার্যকর।)
যাত্রাবিরতি
(অনেকসময় বাংলাদেশ রেলওয়ে কর্তৃক কোনো ট্রেনের যাত্রাবিরতি পরিবর্তিত হতে পারে। নিম্নোক্ত তালিকাটি ২০২০ সাল অব্দি কার্যকর।)
মালাপ্পুরম
মালাপ্পুরম (മലപ്പുറം; ) ভারতের কেরল রাজ্যের মালাপ্পুরম জেলার একটি শহর ও পৌরসভা এলাকা।
ভৌগোলিক উপাত্ত
শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৪০ মিটার (১৩১ ফুট)।
জনসংখ্যার উপাত্ত
ভারতের ২০০১ সালের আদম শুমারি অনুসারে মালাপ্পুরম শহরের জনসংখ্যা হল ৫৮,৪৯০ জন। এর মধ্যে পুরুষ ৪৯% এবং নারী ৫১%।
এখানে সাক্ষরতার হার ৮০%। পুরুষদের মধ্যে সাক্ষরতার হার ৮২% এবং নারীদের মধ্যে এই হার ৭৯%। সারা ভারতের সাক্ষরতার হার ৫৯.৫%, তার চাইতে মালাপ্পুরম এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
যোগাযোগ
দক্ষিণ রেলের ম্যাঙ্গালোর-সোরানুর দ্বিত্ব-বৈদ্যুতিন রেল পথে জেলার তানুর, তিনুর ও কুট্টিপুরাম রেলওয়ে স্টেশন অবস্থিত।
নূরজাহান বেগম মুক্তা
নূরজাহান বেগম মুক্তা (জন্ম: ১ ডিসেম্বর ১৯৬৫) হলেন বাংলাদেশের একজন আইনজীবী ও রাজনীতিবিদ। তিনি দশম জাতীয় সংসদ নির্বাচনে সংরক্ষিত নারী আসন-৪২ থেকে জাতীয় সংসদ সদস্য ছিলেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” নির্বাচিত হন।
প্রাথমিক ও শিক্ষা জীবন
নূরজাহান বেগম মুক্তা ১৯৬৫ সালের ১ ডিসেম্বর চাঁদপুর জেলার হাজীগঞ্জ উপজেলার ছয়ছিলা গ্রামে জন্মগ্রহণ করেন। চাঁদপুর জেলাতেই উচ্চ মাধ্যমিক পর্যন্ত লেখাপড়া করেন। পরে তিনি ঢাকা বিশ্ববিদ্যালয়ের আইন বিভাগে ভর্তি হন। সেখান থেকে যথাক্রমে এলএলবি ও এলএলএম ডিগ্রি অর্জন করেন।
মুক্তার পিতা আবুজাফর মোহাম্মদ মঈনউদ্দিন। পেশায় একজন আইনজীবী ও রাজনীতিবিদ ছিলেন। ১৯৭৩ সালে বাংলাদেশের প্রথম জাতীয় সংসদ নির্বাচনে মঈনউদ্দিন সংসদ সদস্য নির্বাচিত হন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ স্বাধীনতা উত্তর দেশ পুনর্গঠনে দায়িত্ব পালন করেন। মঈনউদ্দিনে পরিবারের ছয় সন্তানের মধ্যে নূরজাহান বেগম মুক্তা সবার বড়। বাবার কাছ থেকেই মুক্তা আইনি পেশা ও রাজনীতির দীক্ষা পান।
রাজনীতি
মুক্তা নব্বইয়ের দশকে বাংলাদেশে স্বৈরাচার বিরোধী আন্দোলনে ছাত্রলীগের হয়ে সক্রিয়ভাবে অংশ নেন। ছাত্রজীবনে ঢাকা বিশ্ববিদ্যালয় সামসুন নাহার হলের সাধারণ সম্পাদক ছিলেন। তিনি তৎকালীন হল ছাত্রলীগের অসংগঠিত কমিটিকে সংগঠিত করতে বিশেষ ভূমিকা পালন করেন। পরবর্তীতে ছাত্রলীগের কেন্দ্রীয় (সুলতান-রহমান) কমিটির কার্যনির্বাহী সদস্য হয়ে স্বৈরাচার বিরোধী আন্দোলনে অংশ নেন।
তৃণমূল রাজনীতিতে মুক্তা হাজীগঞ্জ উপজেলা আওয়ামী লীগের আইনবিষয়ক সম্পাদক, চাঁদপুর জেলা যুব লীগের মহিলা বিষয়ক সম্পাদক, চাঁদপুর জেলা মহিলা আওয়ামী লীগের সভাপতি, কেন্দ্রীয় মহিলা আওয়ামী লীগের আন্তর্জাতিক সম্পাদক হিসেবে দায়িত্ব পালন করেন।
মুক্তা ২০১৪ সালের ৫ জানুয়ারি অনুষ্ঠিত ১০ম জাতীয় সংসদ নির্বাচনের ধারাবাহিকতায় আওয়ামী লীগ-এর মনোনয়নে চাঁদপুর জেলার জন্য নির্ধারিত সংরক্ষিত নারী আসন-৪২ নং আসন থেকে ১ম বারের মতো সংসদ সদস্য নির্বাচিত হন।  জাতীয় সংসদে মুক্তা বাংলাদেশে নারীদের সিজারিয়ান সমস্যা, শিক্ষার্থীদের বেশি বই বহন সমস্যা, নিরাপদ খাবারসহ একাধিক জাতীয় ইস্যুতে বক্তব্য রাখেন।
আইন পেশা
মুক্তা বাংলাদেশের সুপ্রিম কোর্টের সহকারী এটর্নি জেনারেল এবং ডেপুটি এটর্নি জেনারেলের দায়িত্ব পালন করেন। ২০১০ সালে আন্তর্জাতিক অপরাধ ট্রাইব্যুনালের প্রসিকিউটর হিসেবে নিযুক্ত হন। এর আগে তিনি এক এগারোর সময় আওয়ামী লীগ সভানেত্রী আটক হলে তার আইনজীবী দলের সাথে মুক্তা কাজ করেন।
সামাজিক কর্মকাণ্ড
জাতীয় সংসদের সদস্য থাকাকালিন সময়ে মুক্ত ৫ বছরে চাঁদপুরের হাজীগঞ্জ ও শাহরাস্তি উপজেলায় ৫ শতাধিক করে ১হাজার উঠান বৈঠক করেন। এসব বৈঠকে নারী নির্যাতন, বাল্যবিবাহ ও মাদক বন্ধে এলাকার নারী-পুরুষদের সচেতন করা হয় । প্রতিবন্ধী,  বয়স্ক, বিধবা ভাতাসহ ওইসব উপজেলা দরিদ্র মানুষদের জন্যে একাধিক প্রকল্প বাস্তবায়ন করেন।
সৈয়দ আতিকুল হক
সৈয়দ আতিকুল হক একজন বাংলাদেশী চিকিৎসক ও শিক্ষাবিদ। ২০১৮-২০ মেয়াদে রিউমাটোলজির জন্য এশিয়া প্যাসিফিক লিগ অফ অ্যাসোসিয়েশনগুলির বর্তমান সভাপতি ।  তিনি ঢাকা বঙ্গবন্ধু শেখ মুজিব মেডিকেল বিশ্ববিদ্যালয় এর রিউম্যাটোলজি বিভাগের প্রতিষ্ঠাতা চেয়ারম্যান।
শিক্ষা
ডঃ হকের জন্ম বাংলাদেশের চট্টগ্রামে। তিনি চট্টগ্রাম মেডিকেল কলেজ থেকে এমবিবিএস পাস করেন। পরে তিনি বাংলাদেশ কলেজ অফ ফিজিশিয়ানস অ্যান্ড সার্জনস থেকে এফসিপিএস (মেডিসিন) ডিগ্রি অর্জন করেন।
ব্র্যান্ডি লিয়ন
ব্র্যান্ডি লিয়ন (জন্ম ২৬ মার্চ, ১৯৭৯ ফ্লোরিডা, মার্কিন যুক্তরাষ্ট্র) হল একজন মার্কিন পর্নোগ্রাফিক অভিনেত্রীর মঞ্চ নাম।
সৈয়দ আতিকুল হক
পুরস্কার
২০০৯-২০১২ ঢাকার বঙ্গবন্ধু শেখ মুজিব মেডিকেল বিশ্ববিদ্যালয়ে মেডিসিন বিভাগের প্রধান ছিলেন। তিনি রিউম্যাটোলজি বিষয়ে বেশ কয়েকটি আন্তর্জাতিক জার্নালে নিবন্ধ প্রকাশ করেছেন।তিনি চিকিৎসক সমিতি অ্যাসোসিয়েশনের প্রাক্তন সভাপতি। ১৯৯৭ সালে চিকিৎসা বিজ্ঞানের অবদানের জন্য তাকে বাংলাদেশ বিজ্ঞান একাডেমি থেকে স্বর্ণপদক দেওয়া হয়েছিল।
মুহাম্মাদের উত্তরাধিকারের হাদিস
মুহাম্মাদের উত্তরাধিকারের হাদিস বলতে ইসলামের নবী মুহাম্মাদের উদ্ধৃত হাদিসকে বোঝায়, যেখানে তিনি তার পরিবারকে উত্তরাধিকার সূত্রে বঞ্চিত করেন এবং মদিনার কাছে ফাদাকের কৃষিজমির মূল্যবান অংশ ওয়াকফ হিসাবে তার উত্তরসূরির খিলফায়ে রাশিদার কাছে রেখে যান। সুন্নি সূত্রে, এই হাদিসটি প্রাথমিকভাবে প্রথম খলিফা আবু বকরের কর্তৃত্বে বর্ণিত হয়েছে, যিনি মুহাম্মাদের কন্যা ফাতিমার দাবি প্রত্যাখ্যান করার জন্য হাদিসটি উদ্ধৃত করেছিলেন বলে কথিত আছে। বিপরীতে, উত্তরাধিকারের হাদিসের সত্যতা শিয়া ইসলামে প্রত্যাখ্যান করা হয়। আর্থিক বিরোধের পরিবর্তে, ফাদাকের গল্পটি মূলত আবু বকর এবং আলীর মধ্যে মুহাম্মাদের উত্তরাধিকার নিয়ে একটি রাজনৈতিক দ্বন্দ্ব হিসাবে প্রদর্শন করা হয়।
ফাদক
ফাদাক মদিনার উত্তরে অবস্থিত একটি গ্রাম ছিল, যা মদিনা থেকে দুদিনের দূরত্ব। এখানকার ইহুদি গোত্রের সাথে শান্তি চুক্তির অংশ হিসাবে, ফাদাকের কৃষিজমির অর্ধেককে হিসাবে বিবেচনা করা হতো এবং কুরআনের সূরা হাশরের ৬ নং আয়াত অনুসারে মুহাম্মাদের মালিকানাধীন ছিল। এমন কিছু প্রমাণ রয়েছে যে মুহাম্মাদ যখন সূরা বনী-ইসরাঈল ২৬ নং আয়াত নাজিল হয়েছিল তখন মদিনায় ফাতিমাকে তার ফাদকের অংশ উপহার দিয়েছিল, এবং মুহাম্মাদ জীবিত থাকাকালীন তার প্রতিনিধারা সম্পত্তি দেখাশোনা করেতো। এই মতবাদটি শিয়া লেখক, আল-কুলায়নি (মৃত্যু. ৯৪১) এবং আল-আয়াশি (মৃত্যু ৯৩২) এর মত। সুন্নীদের মধ্যে আল-সুয়ুতি ( মৃত্যু ১৫০৫) এবং আয-যাহাবি (মৃত্যু ১৩৪৮) এই মত পোষণ করেন, অন্যদিকে আল-জুরজানি ( মৃত্যু ১০৭৮) এবং ইবনে কাসীর (মৃত্যু . ১৩৭৩) মতপ্রকাশ করেন যে আয়াতটি মদিনায় মুহাম্মাদের কাছে অবতীর্ণ হয়েছিল কিনা তা অনিশ্চিত। ফাদাকের রাজস্ব মূলত অভাবী ভ্রমণকারী, দরিদ্র, সামরিক অভিযান এবং মুহাম্মাদের পরিবারকে সহায়তায় ব্যবহার হত,  অর্থ্যাৎ যাদের সাধারণ দান গ্রহণ করা নিষিদ্ধ ছিল তারা ব্যবহার করতো।
ফাদাক বাজেয়াপ্ত করা
৬৩২ সালে মুহাম্মাদের মৃত্যুর পর এবং আবু বকরের খেলাফতের প্রথম দিকে, আবু বকর ফাতিমার কাছ থেকে ফাদাক কেড়ে নেন বলে কথিত আছে, এবং ফাতিমার প্রতিনিধিদের উচ্ছেদ করেন, সম্ভবত মুহাম্মাদের বংশ বনু হাশিমের প্রতি কর্তৃত্ব প্রদর্শনের জন্য, বিশেষত যারা এখনও আবু বকরের প্রতি তাদের আনুগত্যের অঙ্গীকার করেনি। অথবা সম্ভবত মুহাম্মাদের জানাজা থেকে বনু হাশিম কর্তৃক তাকে বাদ দেওয়ার প্রতিশোধ হিসাবে। আবু বকর কর্তৃক ফাদাক বাজেয়াপ্ত করা শিয়া মত। সুন্নি সূত্রে, দখলের অভিযোগ পাওয়া যায়, উদাহরণস্বরূপ, ইবনে হাজার আল-হায়তামীর (মৃত্যু ১৫৬৬) এবং ইবনে সা'দ (মৃত্যু  ৮৪৫) রচনায়।
অন্যদের মধ্যে সুন্নি আল-বালাজুরি (মৃত্যু ৮৯২) বর্ণনা করেছেন যে ফাতিমা আবু বকরের প্রতি আপত্তি জানিয়ে বলেছিলেন যে ফাদাক তার পিতার কাছ থেকে উপহার ছিল। তার স্বামী আলী এবং উম্মে আইমান নামে মুহাম্মাদের বাড়ির এক গৃহপরিচারিকা ফাতিমার সমর্থনে তাদের সাক্ষ্য দেয়। কিছু বর্ণনা অনুসারে, ফাতিমা তার দুই ছেলেকেও সাক্ষী হিসেবে হাজির করে। আবু বকর অবশ্য ফাতিমার মালিকানা প্রতিষ্ঠার জন্য তাদের সাক্ষ্যকে যথেষ্ট বলে মনে করেননি কারণ ইসলামী আইন অনুসারে দু'জন পুরুষ বা একজন পুরুষ এবং দু'জন মহিলাকে সাক্ষী হিসাবে প্রয়োজন। বিনয় খেতিয়া এখানে যোগ করেছেন যে ফাতিমা সম্ভবত আশা করেছিলেন যে মুহাম্মাদের সাথে তার ঘনিষ্ঠতা তার মামলাটিকে শক্তিশালী করবে। শিয়ারা একইভাবে যুক্তি দেখায় যে সত্যবাদী ফাতিমা এমন কিছু দাবি করবে না যা তার ছিল না।  শিয়া বিবরণ অনুসারে, আলী আবু বকরের কাছে এই বিষয়টি উল্লেখ করেছিলেন এবং বলেন যে মালিকা প্রমাণের বোঝা আবু বকরের উপর ছিল, ফাতিমার উপর নয়, কারণ ফাতিমার প্রতিনিধিরা বিরোধের সময় জমিটি পরিচালনা করেছিল। সাজ্জাদি এখানে মন্তব্য করেছেন যে, ইসলামী আইনে মালিকানা নির্ধারণের ক্ষেত্রে দখল নির্ণায়ক বা নির্ধারক উপাদান। সুন্নি সিবত ইবনে আল-জাওজি (মৃত্যু ১২৫৬-৭) এবং শিয়া আল-তাবরিসি (মৃত্যু ১১৫৩-৪) বর্ণনা করেছেন যে আবু বকর শেষ পর্যন্ত ফাদাককে ফাতিমার কাছে ফিরিয়ে দিতে সম্মত হন কিন্তু তার সহযোগী উমর তাকে বিরত রাখেন, যিনি আবু বকরের লেখা দলিলটি ছিঁড়ে ফেলেন।  এই শেষ বিবরণের অন্যান্য সংস্করণ মুতাজিলা ইবনে আবুল হাদিদ (মৃত্যু ১২৫৮) কর্তৃক শারহ নাহজ আল-বালাগা গ্রন্থে সংগৃহীত হয়েছে।
উত্তরাধিকারের হাদিস
সম্ভবত আবু বকর ফাতিমার মালিকানার দাবি প্রত্যাখ্যান করার পরে, তিনি তার পিতার সম্পত্তি থেকে তার উত্তরাধিকার দাবি করেন। আবু বকর এটিও প্রত্যাখ্যান করে বলেন যে মুহাম্মাদ তার পরিবারকে উত্তরাধিকার সূত্রে বঞ্চিত করেছন, ব্যক্তিগতভাবে ফাতেমাকে বলেন যে নবীরা কোনও উত্তরাধিকার রেখে যান না এবং তারা যা রেখে যান তা হ'ল সরকারী সম্পত্তি যা খলিফা দ্বারা পরিচালিত হওয়া উচিত। আবু বকর প্রাথমিকভাবে এই বক্তব্যের একমাত্র সাক্ষী ছিলেন, যাকে মুহাম্মাদের উত্তরাধিকারের হাদীস হিসাবে উল্লেখ করা হয়েছে।  সুন্নি আল-তাবারি (মৃত্যু ৯২৩) কর্তৃক বর্ণিত সংস্করণটি নিম্নরূপঃ
আবু বকর আরও বলেছিলেন যে তিনি মুহাম্মাদের মতো সম্পত্তি পরিচালনা করবেন এবং তাঁর আত্মীয়দের এখন থেকে সাধারণ ভাতা প্রধান করা হবে, যা কুরআনের বিশুদ্ধ মর্যাদার কারণে মুহাম্মাদের জীবদ্দশায় তাদের জন্য নিষিদ্ধ ছিল। এই নিষেধাজ্ঞা আজও ইসলামী আইনশাস্ত্রের সমস্ত স্কুল দ্বারা সমর্থন করা হয়। এভাবে আবু বকর মুহাম্মাদের আত্মীয়-স্বজনকে যথাক্রমে সূরা আনফালের ৪১ নং আয়াতের গণীমত এবং সূরা হাশরের ৭ আয়াতের  থেকে বঞ্চিত করেন, যা পূর্বে তারা সাধারণ দানের পরিবর্তে প্রাপ্য ছিল।
সত্যতা
সুন্নি ঐতিহ্যবাদী ইবনে সা'দ (মৃত্যু: ৮৪৫) তার আল-তাবাকাত আল-কুবরা গ্রন্থে উত্তরাধিকারের হাদীসটি দুটি সনদের সাথে উপস্থাপন করেছেন, যার মধ্যে উমর, উসমান এবং জুবায়েরের মতো মতো মুহাম্মাদের অসংখ্য সাহাবী অন্তর্ভুক্ত রয়েছে। বিশেষত, তিনি এই সনদে আলী এবং ইবনে আব্বাসের মতো কিছু বিশিষ্ট হাশিমিকে অন্তর্ভুক্ত করেছেন, যারা উভয়ই অন্যান্য সূত্রে আবু বকরের এই দাবির তীব্র বিরোধিতা করেছেন বলে জানা গেছে।
ফাদাকের খুতবা
প্রতিবাদে ফাতিমা মসজিদে নববীতে ভাষণ দেন, যা ফাদাকের খুতবা নামে পরিচিত। অন্যান্য উৎসের মধ্যে, মুসলিম মহিলাদের সুস্পষ্ট বক্তৃতার সংকলন বালাগাত আল-নিসা' গ্রন্থে এই খুতবাটি পাওয়া যায়, যদিও ফাতিমার প্রতি এই ভাষণের বিষয়টি বেশিরভাগ সুন্নিদের দ্বারা প্রত্যাখ্যান করা হয়। বালাগাতের এই ভাষণের সংস্করণে ফাতেমা আলীকে মুহাম্মাদের সঠিক উত্তরসূরি হিসাবে সমর্থন করে, ফাতিমাকে তার উত্তরাধিকার অস্বীকার করার জন্য আবু বকরকে তিরস্কার করে এবং তার হাদিসকে মিথ্যা বলে অভিযুক্ত করে। ফাতেমা আরো বলেন যে মুহাম্মাদ কুরআনের বিরোধিতা করতে পারতেন না, এবং এর যুক্তিতে তিনি সূরা নম্‌লের ১৬ নং আয়াতের উদাহরণ দেন যাতে বর্ণনা করা হয়েছে যে কীভাবে সুলায়মান তার পিতা দাউদের কাছ থেকে উত্তরাধিকার সূত্রে পেয়েছিল এবং সূরা মারইয়ামের ৬ নং আয়াতটি বর্ণনা করেন যে কিভাবে যাকারিয়া সন্তান প্রার্থনা করেন যে ইয়াকুবের বংশের উত্তরাধিকারী হবে। বালাগাতের ভাষণ অনুসারে তিনি আরো বলেন যে সূরা আনফালের ৭৫ নং এবং সূরা আহযাবের ৬ নং আয়াত অনুসারে প্রত্যেক মুসলমানের উত্তরাধিকারের অধিকার রয়েছে।
কুরআনের সাথে সাংঘর্ষিক
কুরআনের সাথে উত্তরাধিকারের হাদিসের আপাত বৈপরীত্য কিছু সমসাময়িক লেখক উল্লেখ করেছেন এবং সুন্নি ইবনে সা'দের বিবরণে আলী আবু বকরকে ব্যাখ্যা করেছেন। তবুও, সৌফি উল্লেখ করেছেন যে আবু বকরের সাক্ষ্য সুন্নিদের জন্য যথেষ্ট শক্তিশালী যে তারা উত্তরাধিকার সম্পর্কিত কুরআনের নিয়মের ব্যতিক্রম করতে পারে। বিকল্পভাবে, সুন্নি ইবনে কাসির, আবদুল জব্বার (মৃত্যু ১০২৫) এবং আল-হাইসামি কুরআনের ২৭:১৬ এবং ১৯:৬ আয়াত দিয়ে উপরোক্ত দ্বন্দ্বকে ন্যায়সঙ্গত করার চেষ্টা করেছেন, যুক্তি দিয়েছিলেন যে এই আয়াতগুলিতে পূর্ববর্তী নবীদের উত্তরাধিকার বস্তুগত সম্পত্তির পরিবর্তে জ্ঞান এবং প্রজ্ঞা। সুন্নি আল-জুহরি (মৃত্যু: ৭৪১-২) এবং ইবনে সা'দ এর পরিবর্তে যুক্তি দেন যে হাদিসটি কেবল মুহাম্মাদকে বোঝায় এবং সমস্ত নবীকে বোঝায় না, যদিও মাদেলুং, সুফি এবং ইবনে আবিল-হাদিদ এই যুক্তিটি প্রত্যাখ্যান করেছেন কারণ এটি হাদিসের পাঠ্যের সাথে সাংঘর্ষিক (মাশার আল-আনবিয়া)। শিয়ারা একইভাবে এই দাবিগুলি প্রত্যাখ্যান করে বলেছে যে অতীতের নবীরাও বস্তুগত উত্তরাধিকার রেখে গেছেন এবং আবু বকরের বক্তব্য উত্তরাধিকারের কুরআনের নিয়মগুলির সাধারণ প্রয়োগের ব্যতিক্রম হতে পারে না। এছাড়াও শিয়া ঐতিহ্য রয়েছে যে মুহাম্মাদ ফাতিমার জন্য মদিনার অভ্যন্তরে আরেকটি সম্পত্তি রেখে যান।
মুহাম্মাদের বিধবারা
আবু বকর মুহাম্মাদের আত্মীয়দের পবিত্রতার মর্যাদা শেষ করে দিয়েছিল এবং তাদেরকে সাধারণ দানের উপর নির্ভর করতে বাধ্য করেন যা মুহাম্মাদ তার জীবদ্দশায় তাদের জন্য নিষিদ্ধ করেছিল। একই সময়ে, আবু বকর মুহাম্মাদের বিধবাদের মদিনায় তার কোয়ার্টারের উত্তরাধিকারী হওয়ার অনুমতি দেন এবং বিশেষত তাঁর কন্যা আয়েশাকে মদিনার আলিয়া অংশে এবং বাহরাইনে কিছু সম্পত্তি প্রধান করেন। তাদের মর্যাদা বজায় রেখে, আবু বকর সম্ভবত মুসলিম সম্প্রদায়কে ইঙ্গিত দিয়েছিলেন যে তার কন্যা আয়েশা এবং বাকি বিধবারা মুহাম্মাদের প্রকৃত উত্তরাধিকারী। ম্যাডেলুংও একই মত পোষণ করেন।
রাজনীতি
মাদেলুং মতামত দেন যে আবু বকরের খিলাফত মুহাম্মাদের আত্মীয়দের বিশেষাধিকারপ্রাপ্ত মর্যাদা বজায় রাখা এবং তাদের কাছে উত্তরাধিকারের কুরআনের নিয়মপ্রয়োগের সাথে সহজাতভাবে অসামঞ্জস্যপূর্ণ ছিল। মুহাম্মাদ মুসলিম সম্প্রদায়ের নেতা হিসাবে ফাদাকের মালিক হয়েছিলেন। বনু হাশিমের বিশেষাধিকার হিসাবে এই সম্পত্তির উত্তরাধিকারী হওয়া সম্ভবত সম্প্রদায়ের উপর তাদের কর্তৃত্বকে বোঝায়, সম্ভবত এই কারণেই আবু বকর ফাতিমার দাবি প্রত্যাখ্যান করেছিলেন। এটি জাফরির মতামত ছিল, এবং অনুরূপ মতামত অন্য কেউ কেউ উচ্চারণ করেছেন,, যখন এল-হিবরি ফাদাকের গল্পটিকে নিছক আর্থিক বিরোধ হিসাবে দেখেন না। আসলান পরামর্শ দেন যে আবু বকর মুহাম্মাদের ঘরকে তার বিশেষাধিকারপ্রাপ্ত মর্যাদা থেকে ছিনিয়ে নিতে চেয়েছিলেন, পাশাপাশি রাজনৈতিক শক্তিকে দুর্বল করতে চেয়েছিলেন এবং বিশেষত খিলাফতের জন্য আলীর দাবিকে দুর্বল করতে চেয়েছিলেন। আসলান আবু বকরের প্রচেষ্টাকে আংশিকভাবে মুহাম্মাদের বংশের বাইরে এবং আংশিকভাবে আবু বকর ও আলীর মধ্যে ব্যক্তিগত শত্রুতার মধ্যে নিহিত বলে তার দৃঢ় বিশ্বাসের সাথে ন্যায়সঙ্গত বলে মনে করেন। কিছু সমসাময়িক লেখক দুই ব্যক্তির মধ্যে খারাপ সম্পর্কের কথা উল্লেখ করেছেন।
ডিসেপশন পয়েন্ট
ডিসেপশন পয়েন্ট হলো ২০০১ সালে প্রকাশিত আমেরিকান লেখক ড্যান ব্রাউন এর রহস্য থ্রিলার উপন্যাস। এটি ব্রাউন এর তৃতীয় উপন্যাস এবং ২০২০ সাল পর্যন্ত রবার্ট ল্যাংডন সিরিজের বাইরে তার দ্বিতীয় এবং সর্বশেষ উপন্যাস । এটি সাইমন অ্যান্ড শুস্টার প্রকাশ করেছেন।
উপন্যাসটি হোয়াইট হাউসের গোয়েন্দা বিশ্লেষক রাচেল সেক্সটনের নাসার একটি উল্কা আবিষ্কারের সংশ্লেষের সাথে জড়িত থাকার সাথে সম্পর্কযুক্ত, যে ঘটনা বহিরাগত জীবনের সম্ভাব্যতা প্রমাণ করে এবং যা ALH84001 মামলার অনুরূপ। আবিষ্কারটি মার্কিন যুক্তরাষ্ট্রের রাষ্ট্রপতি নির্বাচনের আগ মুহূর্তে প্রকাশ্যে এসেছিল, যেখানে তাঁর বাবা প্রতিদ্বন্দ্বিতা করছেন। আবিষ্কারটি তাঁর নিয়োগকর্তা, শায়িত্ব মার্কিন যুক্তরাষ্ট্রের রাষ্ট্রপতি, য্যাকারি হার্নি এর প্রচারণার সহায়ক কিন্তু তাঁর বাবা সিনেটর সেজউইক সেক্সটন, একজন সেনেটর যিনি নির্কেবাচনে এগিয়ে আছেন তাঁকে প্রতিকূল অবস্থাতে ফেলবে।যদিও তিনি ইতিমধ্যে পারিবারিকভাবে সম্পূর্ণ আলাদা।বিশেষজ্ঞদের একটি দল সহ সেক্সটনকে  অবশ্যই উল্কাটির সত্যতা উন্মোচন করতে হবে যা প্রেসিডেন্ট হার্নির প্রচারকে এগিয়ে দিতে পারে অথবা ভেঙে দিতে পারে।
পটভূমি
যখন নাসার একটি স্যাটেলাইট আর্কটিক বরফের গভীরে নিমজ্জিত বিস্ময়কর এক বিরল বস্তু আবিষ্কার করে, তখন অভিযান চালানো মহাকাশ সংস্থাটি নাসার নীতি এবং আসন্ন রাষ্ট্রপতি নির্বাচনে বিজয় ঘোষণা করে। সন্ধানের সত্যতা যাচাই করতে হোয়াইট হাউস গোয়েন্দা বিশ্লেষক রেচেল সেক্সটনের দক্ষতার প্রতি আহ্বান জানায়। অনন্যপন্ডিত মাইকেল টোল্যান্ড সহ বিশেষজ্ঞদের একটি দল ও র‌্যাচেল আর্কটিক ভ্রমণ করেন এবং হঠাতই কল্পনাতীত বিস্ময় উদ্ভাবন করেন: বৈজ্ঞানিক কৌতুকের প্রমাণ, একটি সাহসী পদক্ষেপ যা বিশ্বকে বিতর্কে ডুবে যাওয়ার হুমকি দেয়। তবে রাষ্ট্রপতিকে সতর্ক করার আগেই, র‍্যাচেল এবং মাইকেল ঘাতকদের একটি মারাত্মক দল দ্বারা আক্রান্ত হন। জনশূন্য ও প্রাণঘাতী প্রান্তর জুড়ে পালিয়ে থেকে তাদের জীবন বাঁচানোর একমাত্র ভরসা হ'ল এই মারাত্মক চক্রান্তের পিছনে কে আছে তা আবিষ্কার করা। শেষ পর্যন্ত তাঁরা যে সত্য জানতে পারবে তা হলো সবচেয়ে বড় প্রতারণা।
ইউসুফ নাবহানি
ইউসুফ বিন ইসমাইল বিন ইউসুফ বিন ইসমাইল বিন মুহম্মদ নসিরুদ্দিন আন-নাবহানি (১৮৪৯-১৯৩২) ফিলিস্তিনের 'ইজজিম'-এ জন্মগ্রহণ করেন, বর্তমানে এটি হাইফার দক্ষিণে, ইসরায়েলে। তিনি ছিলেন একজন ফিলিস্তিনের সুন্নি ইসলামি পণ্ডিত, বিচারক, বিশিষ্ট কবি। বৈরুতে তিনি মৃত্যু বরণ করেন।
জীবনী
তিনি প্রায়শই বৈরুত, তারপরে দামেস্কে ভ্রমণ করেছিলেন যেখানে তিনি বিশিষ্ট ওলামা বা ইসলামী পষ্ডিতদের সাথে সাক্ষাত করেছিলেন। তাদের মধ্যে প্রধান ছিলেন সেই সময় দামেস্কের চিফ ফিকাহবিদ, মাহমুদ আফেদি হামজা, যার কাছে তিনি সহীহ বুখারী-এর অধ্যায়ন সূচনা করেছিলেন, তার পরে মাহমুদ আফেদি ইউসুফকে বাকী হাদিস সংগ্রহের সমন্বয়ে তাকে একটি সাধারণ প্রশংসাপত্র প্রদান করেন।
নিতীন গডকড়ী
নিতীন জয়রাম গডকড়ী (জন্ম ২৭ মে ১৯৫৭) হলেন মহারাষ্ট্রের একজন ভারতীয় রাজনীতিবিদ, যিনি বর্তমান ভারত সরকারের সড়ক পরিবহন ও মহাসড়ক মন্ত্রী। এছাড়াও তিনি সড়ক পরিবহন ও মহাসড়কের জন্য দীর্ঘতম দায়িত্ব পালনকারী মন্ত্রী যিনি বর্তমানে ৮ বছরেরও বেশি সময় ধরে তার কার্যকাল পরিচালনা করছেন। নিতীন গডকড়ী পূর্বে ২০০৯ সাল থেকে ২০১৩ সাল পর্যন্ত ভারতীয় জনতা পার্টির (বিজেপি) সভাপতি ছিলেন। তিনি মহারাষ্ট্র রাজ্যের গণপূর্ত দফতরের মন্ত্রী হিসাবেও তার কাজের জন্য পরিচিত, যেখানে তার নেতৃত্বে ভারতের প্রথম ছয় লেনের কংক্রিট ও উচ্চ-গতির মুম্বই-পুনে এক্সপ্রেসওয়ে সহ রাজ্য জুড়ে একাধিক সড়ক, মহাসড়ক ও উড়ালপুল তৈরি করা হয়েছিল।  নিতীন গডকড়ী রাষ্ট্রীয় স্বয়ংসেবক সঙ্ঘের (আরএসএস) সঙ্গে ঘনিষ্ঠভাবে জড়িত, যার প্রধান কার্যালয় তার নিজ নির্বাচনী এলাকা নাগপুরে অবস্থিত।   তিনি বর্তমানে লোকসভায় নাগপুর কেন্দ্রের প্রতিনিধিত্ব করেন এবং পেশাগতভাবে একজন আইনজীবী। তার অধীনে থাকা অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রকের দফতরটি ২০২১ সালের ৭ই জুলাই মন্ত্রিসভা রদবদলের সময় মন্ত্রিসভা সম্প্রসারণের অংশ হিসাবে মহারাষ্ট্রের আরেক বিজেপি সাংসদ নারায়ণ রানেকে পুনরায় অর্পণ করা হয়েছিল।
পটভূমি ও শিক্ষা
নিতীন গড়কড়ী ১৯৫৭ সালের ২৭শে মে ভারতের নাগপুরে একটি মারাঠি পরিবারে  জয়রাম গড়কড়ী ও ভানুতাই গড়কড়ীর ঘরে জন্মগ্রহণ করেন।  কৈশোরে, তিনি ভারতীয় জনতা যুব মোর্চা ও ছাত্র ইউনিয়ন অখিল ভারতীয় বিদ্যার্থী পরিষদের হয়ে কাজ করেছিলেন। তিনি এম.কম. ও এল.এল.বি. নাগপুর বিশ্ববিদ্যালয় থেকে সম্পন্ন করেছিলেন।
রাজনৈতিক কর্মজীবন
নিতীন গডকড়ী ১৯৯৫ সাল থেকে ১৯৯৯ সাল পর্যন্ত মহারাষ্ট্র সরকারের গণপূর্ত দফতরের (পিডব্লিউডি) মন্ত্রী হিসেবে দায়িত্ব পালন করেছিলেন। তিনি বিজেপির মহারাষ্ট্র রাজ্য একক সভাপতি হিসেবে দায়িত্ব পালন করেছেন।
ইউনিয়ন সরকার তাকে রাষ্ট্রীয় গ্রামীণ সড়ক উন্নয়ন কমিটির চেয়ারম্যান নিযুক্ত করেছিল। একাধিক বৈঠক ও অধ্যয়নের পর, গডকড়ী ইউনিয়ন (কেন্দ্রীয়) সরকারের কাছে তার রিপোর্ট জমা দিয়েছিলেন এবং ভারতের তৎকালীন প্রধানমন্ত্রী অটল বিহারী বাজপেয়ীর কাছে উপস্থাপনা প্রদান করেছিলেন। তার নতুন প্রতিবেদন গৃহীত হয়েছিল এবং ₹৬০০ বিলিয়ন মূল্যের একটি উচ্চাভিলাষী গ্রামীণ সড়ক সংযোগ প্রকল্প প্রধানমন্ত্রী গ্রাম সড়ক যোজনা চালু করা হয়েছিল। তিনি পাবলিক লাইব্রেরি নাসিক কর্তৃক ২০২০-২১-এর জন্য সবচেয়ে দক্ষ সংসদ সদস্যের জন্য প্রয়াত মাধবরাও লিমায়ে পুরস্কার পেয়েছেন।
প্রজা সমাজতান্ত্রিক দল
প্রজা সমাজতান্ত্রিক দল ভারতের একটি রাজনৈতিক দল ছিল। জয়প্রকাশ নারায়ণ, আচার্য নরেন্দ্র দেব এবং বাসুন সিং (সিনহা) এর নেতৃত্বাধীন সমাজতান্ত্রিক দলটি জে.বি কৃপালানির নেতৃত্বাধীন কৃষক মজদুর প্রজা পার্টির সাথে একত্রিত হলে এই দলটি প্রতিষ্ঠিত হয়।
এটি ১৯৫৪ সালের মার্চ থেকে ১৯৫৫ সালের ফেব্রুয়ারি মাস পর্যন্ত ট্রাভাঙ্কোর-কোচিন রাজ্যের মুখ্যমন্ত্রী পাটম এ থানু পিল্লাইয়ের মাধ্যমে মন্ত্রিসভার নেতৃত্ব দেয়। ১৯৫৫ সালে "সমাজতান্ত্রিক দল" নাম নিয়ে রামমনোহর লোহিয়ার নেতৃত্বে একটি অংশ দল থেকে ভাগ হয়ে যায়।
বৌদ্ধ ধর্মগ্রন্থ
বৌদ্ধ ধর্মগ্রন্থগুলিকে বিভিন্ন শ্রেণীতে ভাগ করা যায়। পাশ্চাত্য গবেষকরা "শাস্ত্র" (scripture) ও "আনুশাসনিক" (canonical) শব্দদুটি বৌদ্ধধর্মের ক্ষেত্রে বিভিন্নভাবে প্রয়োগ করেছেন। যেমন, কেউ কেউ দুটি ভাগ করেছেন - “শাস্ত্র ও আনুশাসনিক গ্রন্থাবলি”। আবার কেউ কেউ তিনটি শ্রেণীতে ভাগ করেছেন - আনুশাসনিক, বাণিজ্যিক ও ছদ্ম-আনুশাসনিক। অপর একটি মতে বৌদ্ধ ধর্মগ্রন্থগুলিকে দুটি শ্রেণীতে ভাগ করা হয়েছে। যথা: (১) বুদ্ধবচন বা গৌতম বুদ্ধের বাণী ও (২) অন্যান্য ধর্মগ্রন্থ।
বৌদ্ধ ধর্মগ্রন্থগুলি বিভিন্ন ভাষায় রচিত এবং বিভিন্ন লিপিতে লিখিত হয়েছে। বৌদ্ধধর্মে এগুলি মুখস্থ রাখা ও আবৃত্তি করার ঐতিহ্য আছে। তাই মুদ্রণশিল্পের উন্নতির পরেও বৌদ্ধরা তাঁদের এই পুরনো অভ্যাস বজায় রেখেছেন।
সংজ্ঞা
ড্যানিয়েল লোপেজের মতে, ঐতিহাসিক গৌতম বুদ্ধ ধর্ম বলতে যা বুঝিয়েছিলেন এবং বৌদ্ধধর্মের ইতিহাসের আদিযুগে সেই সব কথার যতটুকু লিপিবদ্ধ করা হয়েছিল, সেইটুকুকেই ‘বুদ্ধবচন’ হিসেবে ধরা উচিত। মহাসাংঘিক ও মূলসর্বাস্তিবাদ সম্প্রদায় বুদ্ধের কথোপকথন এবং বুদ্ধশিষ্যদের কথোপকথন – দুইই বুদ্ধবচন হিসেবে ধরে থাকে। বৌদ্ধরা বিশ্বাস করে, বুদ্ধগণ, বুদ্ধশিষ্যগণ, ঋষিগণ ও দেবগণ হলেন বুদ্ধবচনের প্রেরক। এঁদের বক্তব্যকে সূত্রগুলির বক্তব্যের সঙ্গে মিলিয়ে নিয়ে, “বিনয়ে”র সঙ্গে তুলনা করে এবং ধর্মের প্রকৃতির সঙ্গে বিচার করে তবে বুদ্ধবচনের স্বীকৃতি দেওয়া উচিত। এই বিচারের পর কোনো বুদ্ধ বা এক সংঘ বা এক প্রবীণ গোষ্ঠী অথবা একটি প্রাজ্ঞ প্রবীণ গোষ্ঠী এই প্রেরিত বাণীকে বুদ্ধবচনের স্বীকৃতি দেন।
থেরবাদী বৌদ্ধধর্মে
থেরবাদী বৌদ্ধধর্মে, প্রামাণ্য বুদ্ধবচন হল তিপিটক।
পূর্ব এশীয় বৌদ্ধধর্মে
পূর্ব এশীয় বৌদ্ধধর্মে যা বুদ্ধবচন বলে ধরা হয় তা সংকলিত হয়েছে চীনা বৌদ্ধ আনুশাসনিক গ্রন্থাবলিতে। এই গ্রন্থাবলির সবচেয়ে সুলভ সংস্করণটি হল তাইশো ত্রিপিটক।
চৈনিক বৌদ্ধ প্রবীণ সুয়ান হুয়ার মতে, পাঁচটি সত্ত্বা বৌদ্ধধর্মের সূত্রগুলি বলতে পারেন: একজন বুদ্ধ, বুদ্ধের একজন শিষ্য, একজন দেব, একজন ঋষি বা এই পাঁচজনের একজনের থেকে উদ্ভূত কেউ। তবে এঁদের আগে একজন বুদ্ধের থেকে তাঁর সূত্রের বক্তব্য ধর্মসম্মত কিনা তা পরীক্ষা করিয়ে নিতে হয়। তারপরই এই সূত্রগুলি বুদ্ধবচন হিসেবে ধরে নেওয়া যায়।
কোনো কোনো ক্ষেত্রে এই গ্রন্থগুলিকে টীকা বলে ধরে নেওয়া হয়। কেউ কেউ এগুলিকে বুদ্ধবচন হিসেবেই ধরেন।
শিঙ্গোন বৌদ্ধধর্ম এমন একটি ব্যবস্থা সৃষ্টি করেছে যাতে প্রথম দিকের সূত্রগুলি সাক্ষাৎ গৌতম বুদ্ধের বাণী, “একযান” সূত্রগুলিকে সম্ভোঘকায়া বুদ্ধদের বাণী এবং বজ্রযান সূত্রগুলিকে ধর্মকায়া বুদ্ধের বাণী হিসেবে ধরা হয়েছে।
তিব্বতি বৌদ্ধধর্মে
তিব্বতি বৌদ্ধধর্মে বুদ্ধবচন হিসেবে যা ধরা হয়, তা সংকলিত হয়েছে কাংয়ুরে। পূর্ব এশীয় ও তিব্বতি বৌদ্ধ আনুশাসনিক ধর্মগ্রন্থগুলি বুদ্ধবচনকে তাদের অন্যান্য প্রামাণ্য সংগৃহীত সংকলন সাহিত্যের সঙ্গে এক করে রাখে। যদিও সাধারণভাবে বুদ্ধবচন কি আর কি নয়, তা পূর্ব এশীয় বৌদ্ধধর্ম ও তিব্বতি বৌদ্ধধর্মে অনেকটাই এক। তিব্বতি কাংয়ুর বিভিন্ন তিব্বতি বজ্রযান বৌদ্ধ শাখার ধরমগ্রন্থ। এটিতে অন্যান্য সূত্র ও বিনয়ের সঙ্গে তন্ত্রও রয়েছে।
ধর্মীয় সাহিত্যের প্রথা
প্রাচীনতম বৌদ্ধ ধর্মগ্রন্থগুলি গান্ধারী, প্রাচীন মাগধী ও পালি ভাষা সহ প্রাকৃত নামে মধ্য ইন্দো-আর্য ভাষায় মুখে মুখে প্রচলিত ছিল। পালি আনুশাসনিক ধর্মগ্রন্থগুলি শ্রীলঙ্কায় রক্ষিত হচ্ছে। থেরবাদী পালি সাহিত্যও ওই অঞ্চলে বিকাশ লাভ করেছে। কুষাণদের উত্থানের পরে সংস্কৃত ভাষায় গ্রন্থরচনা জনপ্রিয় হয়ে ওঠে। সংস্কৃত বৌদ্ধ সাহিত্য পরবর্তীকালে ভারতে প্রাধান্য লাভ করে। ভারতে বৌদ্ধধর্মের পতন পর্যন্ত সংস্কৃতে বৌদ্ধ সাহিত্য রচনার প্রাধান্য বজায় ছিল। অনেক মহাযান সূত্র সংস্কৃত ভাষায় লেখা। পরে সেগুলি তিব্বতি ও চীনা ভাষায় অনূদিত হয়েছে। তিব্বতি ও চীনা বৌদ্ধ আনুশাসনিক ধর্মগ্রন্থগুলি (যথাক্রমে কানয়ুর ও তৈশো ত্রিপিটক) পরে নিজস্ব ধর্মগ্রন্থের ইতিহাস গড়ে তোলে।
মহাযানীরা মহাযান সূত্রগুলিকেই বুদ্ধের বাণী হিসেবে ধরেন। তাঁদের মতে, এগুলি হয় গোপনে, নয় নাগ ইত্যাদি অতিলৌকিক সত্ত্বার মাধ্যমে, নয়তো অন্যান্য বুদ্ধগণ বা বোধিসত্ত্বগণ কর্তৃক প্রেরিত হয়েছে। সংস্কৃত বা চীনা ও/অথবা তিব্বতি অনুবাদে প্রায় ৬০০টি মহাযান সূত্র পাওয়া যায়।
বৌদ্ধদের তিনটি প্রথাগত যানের মধ্যে ধর্মগ্রন্থগুলিকে বিন্যস্ত করতে গেলে বৌদ্ধধর্মের বিকাশের ধারাটিকে বুঝতে অসুবিধে হবে। কারণ, প্রথাগতভাবে শ্রেণীবিভাগ করতে গেলে কিছু কিছু জায়গায় একটি যানের ধর্মগ্রন্থ অপর যানে ঢুকে পড়বে। যেমন, অজিতসেন সূত্র ইত্যাদি তথাকথিত “প্রাক-মহাযানী” ধর্মগ্রন্থগুলির মধ্যে মহাযানী ধর্মগ্রন্থের সঙ্গে যুক্ত হারানো কিছু প্রধান বৈশিষ্ট্য দেখা যায়। কোনো কোনো পালি ধর্মগ্রন্থ কিছু কিছু ধারণার উল্লেখ আছে যেগুলি পরে মহাযানের সমার্থক হয়ে দাঁড়ায়। গর্ভাবক্রান্তি সূত্রে মূলসর্বাস্তিবাদের বিনয় পিটক (অন্যতম প্রাচীন শাখা) ও রত্নকূট নামে মহাযান সূত্রগুলির একটি প্রামাণ্য সংগ্রহ রয়েছে। কোনো কোনো মহাযান সূত্রের একটি স্বত্নত্র তান্ত্রিক চরিত্র রয়েছে। ক্ষুদ্রকায় প্রজ্ঞাপারমিতা সূত্রগুলি এর মধ্যে উল্লেখযোগ্য। মহাবীরোচন অভিসম্বোধি তন্ত্র নামে একটি প্রাচীন তন্ত্র মহাবীরোচন সূত্র নামেও পরিচিত। কানয়ুরের কয়েকটি সংস্করণে তন্ত্রের প্রজ্ঞাপারমিতাহৃদয় আছে। এই ধরনের মিশ্রণ “প্রতিবেশী” যানগুলির মধ্যেই দেখা যায়: অন্তত ৯টি “শ্রবকযান” (“হীনযান”) ধর্মগ্রন্থ কাংয়ুরের তান্ত্রিক বিভাগে পাওয়া গিয়েছে। এগুলির একটি হল অতনাতীয় সূত্র। এটি সিনো-জাপানি বৌদ্ধ সাহিত্যের প্রামাণ্য আধুনিক সংকলিত সংস্করণের মিক্ক্যো (আধ্যাত্মিক) বিভাগে পাওয়া যায়। (এর একটি পাঠান্তর পাওয়া যায় পালি আনুশাসনিক ধর্মগ্রন্থগুলির দিঘ নিকায় অংশে।)
কোনো কোনো বৌদ্ধ ধর্মগ্রন্থ মৌলিক আনুশাসনিক গ্রন্থ হয়ে উঠেছে। এগুলিকে “বৈপুল্য” বা বিস্তারিত সূত্র বলা হয়। উদাহরণস্বরূপ, বিশেষজ্ঞেরা মনে করেন, সুবর্ণপ্রভাস সূত্র সন্নিবিষ্ট হয়েছে এই বইটির বিখ্যাত তৃতীয় অধ্যায়ে। অন্যদিকে অবতমসক সূত্র একাধিক সূত্র দ্বারা রচিত একটি একক সূত্র। এর সূত্রগুলি (বিশেষত গন্ধব্যূহ সূত্র) এখনও পৃথক ধর্মগ্রন্থ হিসেবে প্রকাশিত হয়। অবতমসক সূত্র ও সদ্ধর্ম পুণ্ডরীক সূত্র বৌদ্ধদের একযান ধারণার সঙ্গে যুক্ত। এই গ্রন্থগুলি বুদ্ধের সামগ্রিক শিক্ষাকে বৃহত্তর ক্ষেত্রে একত্রিত করার দাবি করে।
সাম্প্রতিককালে একটি গুরুত্বপূর্ণ পুরাতাত্ত্বিক আবিষ্কারে প্রাচীনতম বৌদ্ধ ধর্মগ্রন্থগুলি পাওয়া গিয়েছে। এগুলি পাওয়া গেছে উত্তর-মধ্য পাকিস্তানের (তক্ষশীলার কাছে রাজধানী ইসলামাবাদের ঠিক দক্ষিণ-পশ্চিমে) প্রাচীন গান্ধার সভ্যতার প্রত্নক্ষেত্রে। প্রথম শতাব্দীতে বার্চ বার্কে লিখিত এই রচনাংশগুলি গুরুত্বে মৃতসাগরীয় স্ক্রোলের সমতুল্য। ১৯৯৪ সালে এগুলি ব্রিটিশ লাইব্রেরিতে দান করা হয়। এখন এগুলি নিয়ে ওয়াশিংটন বিশ্ববিদ্যালয়ে একটি যৌথ প্রকল্পে কাজ চলছে।
অন্যান্য ধর্মগ্রন্থগুলি বৌদ্ধধর্মের একেবারে আদি যুগ থেকেই গুরুত্বপূর্ণ। পালি আনুশাসনিক ধর্মগ্রন্থগুলির বিস্তারিত টীকা পালি, ধ্রুপদি তিব্বতি, চীনা, কোরিয়ান ও অন্যান্য পূর্ব এশীয় ভাষাগুলিতে পাওয়া যায়।
আনুশাসনিক ধর্মগ্রন্থ নয়, এমন ধর্মগ্রন্থগুলির মধ্যে গুরুত্বপূর্ণ হল বুদ্ধঘোষের বিশুদ্ধিমাগ্‌গ। এই বইটি থেরবাদী শিক্ষার সংক্ষিপ্তসার। পালি আনুশাসনিক ধর্মগ্রন্থগুলি থেকে অনেক উদ্ধৃতি এখানে পাওয়া যায়। মিলিন্দ পঞহ বইটিকে কখনও কখনও পালি আনুশাসনিক গ্রন্থাবলির তালিকাভুক্ত করা হয়। কেউ কেউ এটিকে বুদ্ধবচন হিসেবেও ধরেন। বৌদ্ধ সন্ন্যাসী নাগসেন ও ইন্দো-গ্রিক রাজা মিনান্ডারের কথোপকথন এটি।
মহাযান শ্রদ্ধোৎপাদ শাস্ত্র (যেটি অশ্বঘোষের রচনা বলে পরিচিত) নামক সনদটি পূর্ব এশীয় মহাযানী মতবাদ কর্তৃক গভীরভাবে অনুপ্রাণিত। বহু প্রাচীন কোরিয়ান ও চীনা বৌদ্ধ শিক্ষকদের টীকাকে এই বইটি প্রভাবিত করেছে। শান্তিদেবের বোধিচারায়াবতার মহাযান ও বজ্রযান উভয়কেই অনুপ্রাণিত করেছে। তাঁর শিক্ষাসমূচয় গ্রন্থে এমন কিছু গ্রন্থের উল্লেখ আছে যেগুলি অন্য আকারে আর পাওয়া যায় না।
অন্যান্য গুরুত্বপূর্ণ বইগুলির মধ্যে উল্লেখযোগ্য হল শ্রীলঙ্কায় বৌদ্ধধর্মের ইতিহাস গ্রন্থ দীপবংশ ও মহাবংশ।
প্রাচীন শাখাগুলির ধর্মগ্রন্থ
প্রাচীন বৌদ্ধ সম্প্রদায়গুলির ধর্মগ্রন্থসমূহের অনেকগুলি সংস্করণ এখনও পাওয়া যায়। তবে থেরবাদী সম্প্রদায়ের সম্পূর্ণতম আনুশাসনিক গ্রন্থটি হল পালি আনুশাসনিক গ্রন্থাবলি। এটি পালি ভাষায় রক্ষিত। এছাড়াও সর্বাস্তিবাদ ও ধর্মগুপ্তক ধর্মগ্রন্থগুলিও পাওয়া যায়।
একজন বিশেষজ্ঞ পালি সাহিত্যকে মোটামুটি তিনটি যুগে ভাগ করেছেন। প্রথম যুগ বা ধ্রুপদি যুগ হল পালি আনুশাসনিক গ্রন্থাবলি রচনাকাল থেকে মিলিন্দ পঞহ রচনাকাল (খ্রিস্টাব্দের শুরু) পর্যন্ত। এরপর কিছুকাল পালি ভাষার অধঃপতন চলতে থাকে। খ্রিস্টীয় চতুর্থ বা পঞ্চম শতকে বুদ্ধঘোষের সাহায্যে আবার পালি ভাষার নবজাগরণ ঘটে। এই পর্ব স্থায়ী হয় দ্বাদশ শতাব্দী পর্যন্ত। তৃতীয় পর্বটি মায়ানমারের রাজনৈতিক পরিবর্তনের সঙ্গে যুক্ত এবং এর শেষাংশের সঙ্গে শ্রীলঙ্কার সাহিত্য যুক্ত। পালি সাহিত্য দেখুন।
প্রাচীন সম্প্রদায়গুলির ত্রিপিটকের যে অংশগুলির পাঠ এখনও পাওয়া যায় তার মধ্যে রয়েছে আগম। এর মধ্যে আছে সর্বাস্তিবাদ ও ধর্মগুপ্তকের গ্রন্থাবলি। ধর্মগুপ্তক আনুশাসনিক গ্রন্থের অংশ হিসেবে যা অনুমান করা হয় তা গান্ধারীয় বৌদ্ধ ধর্মগ্রন্থগুলির মধ্যে পাওয়া যায়। বিনয় পিটক গ্রন্থের একাধিক প্রাচীন অংশ (বিভিন্ন সম্প্রদায়ের অন্তর্ভুক্ত) চীনা (মহাযান) আনুশাসনিক ধর্মগ্রন্থেরও অন্তর্গত।
বিনয়
অন্যদিকে বিনয়ের সঙ্গে সবচেয়ে ঘনিষ্ঠভাবে যুক্ত এবং সর্বাধিক ব্যবহৃত বইটি হল প্রতিমোক্ষ। এটি থেরবাদ বৌদ্ধধর্মে কোনো আনুশাসনিক গ্রন্থ নয়। কিন্তু প্রায় সব আনুশাসনিক গ্রন্থেই এটির কথা পাওয়া যায়।
ছয়টি বিনয় এখন পাওয়া যায়:
এছাড়াও একাধিক বিনয়ের অংশ বিভিন্ন ভাষায় পাওয়া যায়।
মহাসাঙ্ঘিকের লোকত্তরবাদী উপশাখার মহাবস্তু গ্রন্থটি সম্ভবত তাদের বিনয়ের প্রাক-লিখন। পরে সেটি আলাদা করা হয়। এটিতে নিয়মাবলির কথা নেই। বরং বুদ্ধের একটি বিস্তারিত জীবনী আছে। যেখানে স্তরে স্তরে তাঁর উন্নতির কথা বলা হয়েছে। মহাযান এই মতবাদকে বসুবন্ধুর দশভূমিকা সূত্রের পরিমার্জিত আকারে গ্রহণ করেছে।
সূত্র
সূত্র (পালি: “সুত্ত”) প্রধানত বুদ্ধ বা তাঁর কোনো ঘনিষ্ঠ শিষ্যের কথোপকথন বলে ধরা হয়। এগুলির সবকটিকেই বুদ্ধবচন হিসেবে ধরা হয়। যদিও এগুলি ঠিক তাঁর দ্বারা কহিত নয়। বুদ্ধের কথোপকথনগুলিকে সম্ভবত ঠিক তিনি যেমনভাবে বলেছেন, তেমনভাবে সাজানো হয়েছে। এগুলির মধ্যে নয়টি প্রকৃত বুদ্ধবচন। পরবর্তীকালে বারোটিকে প্রকৃত বুদ্ধবচন বলে ধরা হয়েছে। সংস্কৃত রূপগুলি হল: সব কটি প্রাপ্ত আগমে প্রথম নয়টি পাওয়া যায়। অন্য তিনটি যুক্ত হয়েছে অন্যান্য সূত্র থেকে। থেরবাদে এগুলি শুধু সুত্ত নয়, বরং সামগ্রিক শাস্ত্র হিসেবে গৃহীত হয়। মহাযানেও একই ব্যবস্থা। পরবর্তীকালে অবশ্য একটি এক ধরনের শ্রেণীবিভাগ করা হয়েছে। এটিই সর্বাধিক পরিচিত শ্রেণীবিভাগ। এটি হল:
দীর্ঘ কথোপকথন
এই বইগুলির আকার ৯৫ পৃষ্ঠা পর্যন্ত। পালি দিঘ নিকায়ে ৩৪টি গ্রন্থ আছে। এর মধ্যে উল্লেখযোগ্য মহাপরিনিব্বান সুত্ত ও ব্রহ্মজাল সুত্ত। চীনা অনুবাদে প্রাপ্ত ধর্মগুপ্তকের দীর্ঘাগমও পাওয়া যায়। এটিতে ৩০টি সূত্র আছে।
মাঝারি আকারের কথোপকথন
এগুলি হল অবশিষ্ট বিভিন আকারের সূত্র। পালি মঝঝিম নিকায়ে ১৫২টি সুত্ত আছে। সর্বাস্তিবাদের মধ্যমাগমে ২২টি সূত্র আছে। এগুলি চীনা অনুবাদে পাওয়া যায়।
সংযুক্ত কথোপকথন
বিষয়বস্তু, স্থান বা পাত্রের দ্বারা সংযুক্ত ছোটো ছোটো অনেক ধর্মগ্রন্থ এই তালিকাভুক্ত। পালি সংযুত্ত নিকায়ে ২৮০০টিরও বেশি সূত্র আছে। সর্বাস্তিবাদের সংযুক্তাগমে মাত্র ১৩০০টি সূত্র আছে। এগুলি চীনা অনুবাদে পাওয়া যায়।
সংখ্যায়িত কথোপকথন
পালি অঙ্গুত্তর নিকায়ে ২৩০০-এরও বেশি সূত্র আছে যেগুলি একই সংখ্যক মতবাদ-সংবলিত সূত্র। চীনা আনুশাসনিক ধর্মগ্রন্থে একটি একোত্তরাগম আছে। এটিকে কোনো কোনো বিশেষজ্ঞ মহাসংঘিক শাখার গ্রন্থ মনে করেন।
বিবিধ গ্রন্থাবলি
সকল শাখায় এই বিভাগটি নেই। তবে পালি খুদ্দক নিকায়ে বেশ কয়েকটি বিখ্যাত ও জনপ্রিয় বই আছে। যেমন: মূল ভাষা সহ অন্যান্য ভাষাতেও অনূদিত আকারে এই বইগুলির অনেকগুলিই পাওয়া যায়। যেমন, ধম্মপদের একটি পালি, তিনটি চীনা, একটি তিব্বতি ও একটি খোটানিজ সংস্করণ আছে।
অভিধর্ম
অভিধর্ম (পালি: অভিধম্ম) শব্দের অর্থ ‘অতিরিক্ত ধর্ম’। ৩৭টি বোধিপাক্ষিক-ধর্ম বা ৩৭টি বোধি জাগরণকারী বিষয়ের মতো শিক্ষার বিভিন্ন তালিকার থেকে এটি বিকাশিত হয়েছে। মতবাদ ও মতবাদগুলির মধ্যে সম্পর্ক ব্যাখ্যা করাই অভিধর্ম সাহিত্যের কাজ।
থেরবাদী অভিধর্ম আছে পালি আনুশাসনিক ধর্মগ্রন্থগুলির মধ্যে। থেরবাদী মঠগুলির বাইরে পালি অভিধর্ম ধর্মগ্রন্থগুলি বিশেষ পরিচিত নয়।
সংস্কৃত ভাষায় রচিত একটি সর্বাস্তিবাদী অভিধর্ম চীনা ও তিব্বতি শাখায় পাওয়া যায়। থেরবাদী অভিধম্ম সুসংরক্ষিত ও সুপরিচিত হলেও, মনে রাখা দরকার প্রাচীন অষ্টাদশ শাখাগুলির অনেকগুলিরই নিজস্ব অভিধম্ম সংকলন ছিল, যেগুলির পাঠ এক না হলেও রচনাপদ্ধতি একই ছিল।
সব শাখা অভিধর্মকে আনুশাসনিক ধর্মগ্রন্থ মনে করে না। উদাহরণস্বরূপ, সৌতান্তিক শাখা বিনয় ও সূত্রগুলিকেই আনুশাসনিক মনে করে। থেরবাদ অভিধম্ম মনে করে ধর্ম (অর্থাৎ, মতবাদ) চরম সত্য। কোনো কোনো শাখা তা মনে করে না। মনে করা হয়, এই অস্বীকার করার ব্যাপারটি মহাযানের উদ্ভবের একটি গুরুত্বপূর্ণ কারণ।
অন্যান্য ধর্মগ্রন্থ
মিলিন্দ পঞহ সম্ভবত একটি প্রাচীন ধর্মগ্রন্থ বি যেটি সচরাচর বুদ্ধবচন হিসেবে পরিগণিত হয় না। বইটি নাগার্জুন ও ইন্দো-গ্রিক রাজা মিনান্ডারের (পালি: মিলিন্দ) কথোপকথনের আকারে রচিত। বইটি মতবাদের একটি সংক্ষিপ্তসার। এতে বিভিন্ন বিষয় আলোচিত হয়েছে। পালি আনুশাসনিক ধর্মগ্রন্থগুলির একাধিক সংস্করণে এটি অন্তর্ভুক্ত হয়েছে।
পালি ভাষায় একটি বিশাল ভাষ্যমূলক সাহিত্য রয়েছে যা আজও অনুবাদ করা হয়নি। এগুলির বেশিরভাগই বুদ্ধঘোষের রচনা বলে ধরা হয়। ভাষ্যগুলিরও ভাষ্য লেখা হয়েছে।
বুদ্ধঘোষ বিশুদ্ধিমাগ্‌গ বইটিও লিখেছিলেন। এটি থেরবাদ শাখার মতবাদ ও ধর্মানুশীলন পদ্ধতির নির্দেশিকা। একই ধরনের ক্ষুদ্রকায় একটি বই হল বিমুক্তিমাগ্‌গ।
মহাযান ধর্মগ্রন্থ
ঐতিহাসিক প্রেক্ষাপট এবং সূত্রানুসারে শ্রেণীবিন্যস্ত কিছু সূত্রের তালিকার জন্য দেখুন মহাযান সূত্র।
প্রজ্ঞাপারমিতা গ্রন্থাবলি
এগুলি প্রজ্ঞা-বিষয়ক গ্রন্থ। এক্ষেত্রে প্রজ্ঞার অর্থ, বাস্তবকে সত্যরূপে দেখার ক্ষমতা। এগুলিতে দার্শনিক মতবাদ বিশেষ নেই। বরং এখানে বাস্তবের প্রকৃতিকে সহজভাবে দেখানোর চেষ্টা করা হয়েছে। এই প্রচেষ্টা করা হয়েছে কূটাভাসের ব্যবহারের মাধ্যমে। মূল ধারণাটি একটি বিপ্লবাত্মক অভিন্নতাবাদ। এই পথে দেখার প্রত্যেকটি ভিন্নতাবাদী মত খণ্ডিত হয়েছে। তাই মতবাদটিকে অস্তিত্ব ও অনস্তিত্ব কোনটিই না বলে শূন্যতা বলা হয়। এই মতে কোনো মূলগতভাবে অপরিবর্তনশীল প্রকৃতি বলে কিছু নেই। প্রজ্ঞাপারমিতা একটি অক্ষরে প্রজ্ঞা চয়নের মাধ্যমে পরিপূর্ণতা অর্জনের কথা বর্ণনা করে: সংস্কৃত/পালি স্বরবর্ণ অ। এটি ভারতীয় বর্ণমালার প্রথম অক্ষর এবং কথ্য শব্দের সবচেয়ে নিরপেক্ষ/মৌলিক অক্ষর।
অনেক সূত্রই সংশ্লিষ্ট সূত্রের পঙ্‌ক্তি বা শ্লোকের সংখ্যার দ্বারা পরিচিত।
এডওয়ার্ড কোনজ, যিনি প্রায় সব কটি প্রজ্ঞাপারমিতা সূত্র ইংরেজিতে অনুবাদ করেছিলেন, তিনি এই সাহিত্যের বিকাশকাল নিম্নিলিখিত পদ্ধতিতে চিহ্নিত করেছিলেন:
প্রজ্ঞাপারমিতা বৌদ্ধধর্মের সবকটি মহাযান শাখাকে অনুপ্রাণিত করেছিল।
সদ্ধর্ম-পুণ্ডরীক
সদ্ধর্ম-পুণ্ডরীক সূত্র রচিত হয় সম্ভবত খ্রিস্টপূর্ব ১০০ অব্দ থেকে ১০০ খ্রিস্টাব্দের মধ্যে। সদ্ধর্ম-পুণ্ডরীকের মতে, বৌদ্ধধর্মের তিনটি যানশ্রাবকযান, প্রত্যেকবুদ্ধযান ও বোধিসত্ত্বযানপৃথক নয়, আসলে একই গন্তব্যে পৌঁছানোর একটিই পথ। এর আগের শিক্ষাগুলিকে কম সক্ষম সত্ত্বাদের সাহায্যের জন্য ‘দক্ষ পন্থা’ মনে করা হয়। এই গ্রন্থে বুদ্ধ প্রভুতরত্নের পুনরাগমনের কথা আছে। ইনি বহু যুগ আগে মারা গিয়েছিলে। বলা হয়, পরিনির্বাণের পর একজন বুদ্ধ অগম্য থাকেন না এবং তাঁর জীবৎকাল পূর্বজন্মের ফলে একটু বেশিই হয়। এই ধারণাটি এই গ্রন্থ থেকে না এলেও পরবর্তী ত্রিকায় মতবাদের ভিত্তি। পরবর্তীকালে এই ধারণা চীনের তিয়েন তাই, জাপানের তেন্ডা ও নিচিরেন শাখার সঙ্গে যুক্ত হয়।
পূণ্যভূমি সূত্র
তিনটি প্রধান সূত্র এই বিভাগে পড়ে: সুখাবতীব্যূহ সূত্র বা বৃহত্তর পূণ্যভূমি সূত্র; অমিতাভ সূত্র বা ক্ষুদ্রকায় পূণ্যভূমি সূত্র; এবং অমিতায়ুর্ধ্যান সূত্র বা কল্পনা সূত্র। এই গ্রন্থগুলিতে পশ্চিমা পূণ্যভূমির (যেখানে অমিতাভ বাস করেন) উৎপত্তি ও প্রকৃতি বর্ণিত হয়েছে। বোধিসত্ত্ব রূপে অমিতাভ যে ৪৮টি প্রতিজ্ঞা করে একটি পূণ্যভূমি নির্মাণ করেছিলেন, সেই গ্রন্থগুলিতে তার তালিকা দেওয়া আছে। এই পূণ্যভূমিকে প্রাণীরা কোনো অসুবিধা ছাড়াই ধর্ম অনুশীলন করতে পারবেন। এই সূত্রগুলি বলে, সত্ত্বারা এখানে পবিত্রতা অনুশীলনের মাধ্যমে পুনরায় জন্মগ্রহণ করতে পারে। ধর্মানুশীলনের মধ্যে পড়ে অবিরাম অমিতাভের চিন্তা, তাঁর স্তব, গুণাবলির চিন্তন ও তাঁর নাম জপ। এই পূণ্যভূমি সূত্রগুলি ও ধর্মানুশীলন পদ্ধতিগুলিই পূণ্যভূমি বৌদ্ধধর্মের মূল ভিত্তি। এই মতে অমিতাভের প্রতিজ্ঞার প্রতি বিশ্বাস রেখে নির্বাণ লাভের কথা বলা হয়।
বিমলকীর্তি নির্দেশ সূত্র
এর প্রাচীনতম রূপটি রচিত হয়েছিল ১৫০ খ্রিস্টাব্দ নাগাদ। বোধিসত্ত্ব বিমলকীর্তি ধর্মশিক্ষার উদ্দেশ্যে এক সাধারণ মানুষের রূপে জন্ম নেন। কেউ কেউ এই সূত্রটিকে সাধারণ ধর্মানুশীলনের গুরুত্বপূর্ণ মূল্যায়ন মনে করেন। মতবাদের দিক থেকে এটি প্রজ্ঞাপারমিতা সূত্রের অনুরূপ। পূণ্যভূমি শাখাগুলির প্রভাবশালী ধারণা বুদ্ধক্ষেত্র এই সূত্রের উপজীব্য। চীন, জাপান ও কোরিয়া, যেখানে কনফুসীয় আদর্শের সঙ্গে এটি তুলনীয় সেখানে এই সূত্র বেশ জনপ্রিয়।
সমাধি সূত্র
প্রাচীনতম মহাযানী ধর্মগ্রন্থগুলির মধ্যে সমাধি সূত্রগুলিতে ধ্যানের মাধ্যমে প্রাপ্ত চৈতন্যের চরম অবস্থার প্রতি গুরুত্ব আরোপ করা হয়েছে। এগুলির মাধ্যমে সম্ভবত প্রাচীন মহাযান মতবাদে ধ্যানের গুরুত্ব স্থাপিত হয়েছে। সমাধি সূত্রগুলির মধ্যে প্রত্যুৎপন্ন সূত্র ও সুরঙ্গম সমাধি সূত্র উল্লেখযোগ্য।
দোষস্বীকার সূত্র
ত্রিস্কন্ধ সূত্র ও সুবর্ণপ্রভাস সূত্র দোষস্বীকারের উপর বিশেষ গুরুত্ব আরোপ করে। সুবর্ণপ্রভাস সূত্র জাপানে বিশেষ প্রভাব বিস্তার করেছে। সেখানে এই সূত্রের চক্রবর্তো সংক্রান্ত অধ্যায়গুলি জাপানি সম্প্রাটরা নিজেদের শাসনকে আইনসম্মত করার জন্য এবং সুশাসনের আদর্শ স্থাপন করার জন্য ব্যবহার করতেন।
অবতংসক সূত্র
এই বিশালাকার জটিল বইটির বিভিন্ন অংশ রয়েছে। এর মধ্যে দশভূমিকা সূত্র ও গণ্ডব্যূহ সূত্র উল্লেখযোগ্য। এটি তিনটি সংস্করণে পাওয়া যায় – দুটি চীনা ও একটি তিব্বতি। নতুন সূত্রগুলি এগুলির ফাঁকে ফাঁকে যুক্ত হয়েছে। মনে করা হয়, গণ্ডব্যূহ সূত্র থেকে এমন একটি সম্প্রদায়ের সৃষ্টি হয় যার বিশেষত্ব ছিল বিরোচন এবং এই বিরোচন থেকেই মহাবিরোচন-অভিসম্বোধি তন্ত্রের জন্ম হয়। এই তন্ত্রটি শিঙ্গোন বৌদ্ধধর্মের দুটি প্রধান ধর্মগ্রন্থের একটি বলে বিবেচিত হয় এবং চর্যা শ্রেণীর তন্ত্র হিসেবে তিব্বতি আনুশাসনিক ধর্মগ্রন্থগুলির অন্তর্ভুক্ত হয়। অবতংসক সূত্র কেগোন বৌদ্ধ সম্প্রদায়ের প্রধান ধর্মগ্রন্থে পরিণত হয়। এই মতবাদের সবচেয়ে গুরুত্বপূর্ণ মতবাদটি হল সকম ধারণার ব্যাখ্যা।
তৃতীয় আবর্তন সূত্রাবলি
এই সূত্রগুলি মুখ্যত ‘বিজ্ঞপ্তি-মাত্র’ বা ‘কেবলমাত্র প্রতিনিধিত্বমূলক’ মতবাদ শিক্ষা দেয়। এগুলি যোগাচার সম্প্রদায়ের সঙ্গে যুক্ত। সন্ধিনির্মোচন সূত্র (খ্রিস্টীয় দ্বিতীয় শতক) এই শ্রেণীর প্রাচীনতম বিদ্যমান সূত্র। গেলুগপা কর্তৃপক্ষের মতে এটিই এই শাখার একমাত্র সূত্র। এই সূত্রটি বুদ্ধের শিক্ষাকে তিনটি শ্রেণীতে বিভক্ত করেছে। একেই বলা হয়েছে ‘ধর্মচক্রের তিন আবর্তন’। প্রথম আবর্তনে এটি শ্রাবকদের আগম বর্ণনা করে। দ্বিতীয় আবর্তনে এটি প্রজ্ঞাপারমিতা সূত্র সহ নিম্ন মহাযান সূত্রগুলি বর্ণনা করেছে। এবং সবশেষে এই সূত্রের অনুরূপ সূত্রগুলিকে তৃতীয় আবর্তনভুক্ত করা হয়েছে। এছাড়া এই শ্রেণীবিভাগে প্রথম দুটি আবর্তবনকে সাময়িক বলা হয়েছে এবন সর্বশেষ শ্রেণীটিকে চরম সত্য বলা হয়েছে। বলা হয়েছে, এটির অধিক ব্যাখ্যা প্রয়োজন নেই (‘নিতর্থ’)।
তথাগতগর্ভ শ্রেণীর সূত্রাবলি
বিশেষত তথাগতগর্ভ সূত্র, শ্রীমালাদেবী-সিংহনাদ সূত্র (শ্রীমালা সূত্র), অঙ্গুলিমালীয় সূত্র, অনুনত্ব-অপূর্ণত্ব-নির্দেশ সূত্র ও মহাযান মহাপরিনির্বাণ সূত্র (যেটি পালি মহাপরিনিব্বান সুত্তের থেকে প্রকৃতিগতভাবে আলাদা)। এই ধর্মগ্রন্থগুলি শিক্ষা দেয় যে প্রতিটি সত্ত্বার একটি তথাগতগর্ভ আছে। এটিকে বুদ্ধপ্রকৃতি, বুদ্ধবীজ বা বুদ্ধগর্ভও বলা হয়। এই বুদ্ধপ্রকৃতি, বুদ্ধসার বা বুদ্ধ-আদর্শ হল প্রতিটি সত্ত্বার এমন এক দিক যা বোধিপ্রাপ্ত হয়েই আছে। এটি সত্ত্বাদের নির্বাণলাভে সাহায্য করে। সর্বেশ্বরবাদ ও তুরীয়বাদের সমস্যার প্রতি এটি বৌদ্ধধর্মের সর্বাপেক্ষা গুরুত্বপূর্ণ প্রত্যুত্তরগুলির একটি। তথাগতগর্ভ মতবাদ পূর্ব এশীয় বৌদ্ধধর্মে বিশেষ প্রভাবশালী। পূর্ব এশীয় বৌদ্ধধর্মের সব কটি শাখায় এটি কোনো না কোনো আকারে বর্তমান।
বিখ্যাত লঙ্কাবতার সূত্র ৪র্থ শতাব্দীর কোনো এক সময়ে রচিত হয়েছিল। এটি কখনও কখনও যোগাচার শিক্ষার “বিজ্ঞপ্তি-মাত্রা” শাখার সঙ্গে যুক্ত হয়েছে। যদিও ডি. টি. সুজুকি বলেছেন, লঙ্কাবতার স্পষ্টতই যোগাচারের পূর্ববর্তী এবং যোগাচার থেকে পৃথক। লঙ্কাবতার শিক্ষা দেয় “চিত্তমাত্রা” (কেবলমাত্র মন)। এটি যোগাচারের “বিজ্ঞপ্তি-মাত্রা” নয়। এছাড়া, লঙ্কাবতারের কেন্দ্রীয় বিষয় হল “আলয়বিজ্ঞান” ও “তথাগতগর্ভে”র সমতা। লঙ্কাবতারের কেন্দ্রীয় বার্তা হল “তথাগতগর্ভ” হল সেই যা বুদ্ধের মনস্তাত্ত্বিক পরিবর্তনটিকে অনুধাবন করতে এবং ব্যবহারিক জীবনে “পরাবৃত্তি” জাগিয়ে তুলতে সাহায্য করে। যোগাচার শাখার শিক্ষকদের তথাগতগর্ভ মতবাদ অজ্ঞাত ছিল বা তাঁদের দ্বারা অবহেলিত হয়েছিল। লঙ্কাবতার সূত্র চ্যান ও জেন শাখাগুলিতে প্রভাবশালী।
সংকলিত সূত্রাবলি
এগুলি হল দুটি বৃহদায়তন সূত্র। এগুলি আসলে অন্যান্য সূত্রের সংকলন। মহারত্নকূট সূত্র ৪৯টি পৃথক গ্রন্থের এবং মহাসন্নিপাত সূত্র ১৭টি ক্ষুদ্রকায় গ্রন্থের সংকলন। দুটি গ্রন্থ সংকলনের কাজই ৫ম শতাব্দীতে সমাপ্ত হয়েছিল বলে মনে করা হয়। যদিও এগুলির কোনো কোনো অংশ প্রাচীনতর।
দেহান্তরণ সূত্রাবলি
এগুলির মধ্যে একাধিক সূত্র পড়ে যেগুলি অস্তিত্বের বিভিন্ন স্তরে অবস্থানের পথে পরিচালনাকারী কার্যের উপর ভিত্তি করে রচিত হয়েছে। এগুলিতে প্রতিত্য-সমুৎপদ বা অধীনতামূলক সৃষ্টির বারোটি যোগসূত্রের মতবাদের ব্যাখ্যা।
নির্দিষ্ট ব্যক্তিত্বের উপর গুরুত্ব আরোপকারী সূত্রাবলি
বহু সংখ্যক সূত্র নির্দিষ্ট বুদ্ধ বা বোধিসত্ত্ব এবং/অথবা তাঁদের পূণ্যভূমির (যেমন মঞ্জুশ্রী, ক্ষিতিগর্ভ, বুদ্ধ অক্ষোভ্য ও ভৈষজ্যগুরু বা চিকিৎসক বুদ্ধ) প্রকৃতি ও গুণাবলি বর্ণা করে।
প্রোটো-মহাযান সূত্রাবলি
২০শ শতাব্দীর গোড়ার দিকে আফগানিস্তানের গিলগিটের কাছে একটি ধ্বংসস্তুপ থেকে বেশ কিছু ধর্মগ্রন্থ পাওয়া যায়। এর মধ্যে একটি বই ছিল অজিতসেন সূত্র। এই সূত্রটিকে মহাযান ও প্রাক-মহাযান ধারণার মিশ্রণ বলে মনে করা হয়। এটি এমন এক জগতের সূত্র যেখানে সন্ন্যাসবাদ ছিল সাধারণ নিয়ম। এই মতবাদ পালি সুত্তগুলির বৈশিষ্ট্য। এখানে শ্রবক (যাকে হীনযানও বলা হয়) বা অর্হৎত্বের বিরুদ্ধে প্রচলিত বিদ্বেষভাবে অভাব রয়েছে। এই বিদ্বেষ সদ্ধর্ম পুণ্ডরীক সূত্র বা বিমলকীর্তি নির্দেশে প্রায়শই লক্ষিত হয়। যদিও এই সূত্রে সকল বুদ্ধক্ষেত্রগুলিকে একটি অর্হন্ত দৃষ্টিতে দেখা হয়েছে। বলা হয়েছে, এই সূত্রের নাম আবৃত্তি করলে সকল দুঃখ ও নরক থেকে সত্ত্বাদের মুক্ত করবে এবং এই বইয়ে কথিত ধ্যানপদ্ধতি অনুসারে ধ্যান করলে অনুশীলনকারী এক বুদ্ধের দৃষ্টিতে দেখার ক্ষমতা পাবেন এবং তাঁদের শিক্ষা গ্রহণ করতে পারবে। এই ধরনের মত মহাযান সূত্রগুলির একটি বৈশিষ্ট্য।
বুদ্ধবচন ব্যতীত অন্যান্য ধর্মগ্রন্থ
মহাযান মতের টীকা ও ব্যাখ্যামূলক সাহিত্য বিশালাকার। অনেক টীকাগ্রন্থকে শাস্ত্র বলা হয়। ‘শাস্ত্র’ শব্দটির দ্বারা মূলত একটি প্রধান ধর্মগ্রন্থকে বোঝায়। কিন্তু বৌদ্ধধর্মে ‘শাস্ত্র’ বলতে কখনও কখনও প্রাচীন ধর্মগ্রন্থ বা সূত্রের টীকাকেও বোঝায়।
নাগার্জুন রচিত মূলমধ্যমিককারিকা হল মধ্যমিক দর্শনের একটি প্রভাবশালী গ্রন্থ। এই গ্রন্থের বিষয়বস্তুর সঙ্গে প্রজ্ঞাপারমিতা সূত্র গ্রন্থের বিষয়বস্তুর মিল আছে। যদিও এটিকে প্রজ্ঞাপারমিতা সূত্রগুলির টীকাগ্রন্থ বলা যায় না।
৯ম শতাব্দীর ভারতীয় বৌদ্ধ পণ্ডিত শান্তিদেব দুটি গ্রন্থ রচনা করেছিলেন: বোধিচর্যাবতার গ্রন্থটি মহাযান মতের বিভিন্ন উপসম্প্রদায়ের উপর গভীর প্রভাব বিস্তার করেছিল। উল্লেখ্য, এটি চতুর্দশ দলাই লামার একটি প্রিয় গ্রন্থ। এই গ্রন্থের শুরুতে বিস্তারিতভাবে পূজানুষ্ঠানের বর্ণনা দেওয়া হয়েছে। তারপর ছয়টি পরিপূর্ণতার ব্যাখ্যা দেওয়া হয়েছে। ৯ম অধ্যায়টি হল মধ্যমিক দৃষ্টিকোণ থেকে প্রজ্ঞাপারমিতা সম্পর্কে বিভিন্ন মতের সমালোচনা। শান্তিদেবের অপর গ্রন্থ শিক্ষাসমুচ্চয় মহাযান সূত্রের বিশাল গ্রন্থাবলি থেকে নির্বাচিত মতবাদের সংক্ষিপ্তসার। এর মধ্যে এমন কিছু মহাযান সূত্রের কথা আছে যেগুলি আজ আর পাওয়া যায় না। তাই শান্তিদেবের উদ্ধৃতি থেকেই শুধু সেগুলির কথা জানা যায়।
কথিত আছে, মহাযান যোগাচার উপসম্প্রদায়ের অসঙ্গ তুষিত স্বর্গে সরাসরি বোধিসত্ত্ব মৈত্রেয়ের কাছ থেকে অনেকগুলি গ্রন্থ পেয়েছিলেন। এগুলির মধ্যে উল্লেখযোগ্য মধান্তবিভাগ, মহাযানসূত্রালঙ্কার, অভিসময়ালঙ্কার ইত্যাদি। কথিত আছে, তিনি নিজে রচনা করেন মহাযানসংগ্রহ, অভিধর্মসমুচ্চয় (অভিধর্ম ধারণার সারসংক্ষেপ, এটি বিশেষত তিব্বতের অনেক মহাযান উপসম্প্রদায়ের প্রামাণ্য ধর্মগ্রন্থে পরিণত হয়েছিল) এবং যোগাচারভূমি (যদিও এটির রচয়িতা একাধিক ব্যক্তি)।
অসঙ্গের ভ্রাতা বসুবন্ধু যোগাচার মতের সঙ্গে যুক্ত অনেকগুলি বই লিখেছিলেন। এগুলির মধ্যে উল্লেখযোগ্য ত্রিবভাবনির্দেশ, বিংশটিকা, ত্রিংশটিকা ও অভিধর্মকোষভাষ্য।
বৌদ্ধ ন্যায় ধারার এক উপসম্প্রদায়ের সঙ্গে যুক্ত দিগনাগ কোন ধর্মগ্রন্থটি প্রামাণ্য সেটি বিচার করার চেষ্টা করেন। তিনি পরিণামসমুচ্চয় নামে একটি বই লেখেন। পরে ধর্মকীর্তি এই বইটির একটি টীকা রচনা করেন। এই টীকার নাম পরিণামবার্তিকা।